মেসিয়ার ৬৩

**মেসিয়ার ৬৩** বা **এম৬৩**—যা **এনজিসি ৫০৫৫** নামেও পরিচিত এবং তুলনামূলকভাবে কম ব্যবহৃত নাম **সূর্যমুখী গ্যালাক্সি (Sunflower Galaxy)**—হলো উত্তর আকাশের ক্যানেস ভেনাটিসি নক্ষত্রমণ্ডলে অবস্থিত একটি সর্পিল গ্যালাক্সি। এতে আনুমানিক ৪০০ বিলিয়ন তারকা রয়েছে। ১৭৭৯ সালের ১৪ জুন ফরাসি জ্যোতির্বিদ পিয়ের মেশাঁ প্রথম এটি আবিষ্কার করেন এবং পরে তার সহকর্মী শার্ল মেসিয়ার এটি যাচাই করেন। এরপর এটি মেসিয়ার ক্যাটালগ–এ ৬৩ নম্বর বস্তু হিসেবে তালিকাভুক্ত হয়। ১৯শ শতকের মাঝামাঝি অ্যাংলো–আইরিশ জ্যোতির্বিদ লর্ড রস এই গ্যালাক্সির মধ্যে সর্পিল গঠন শনাক্ত করেন, যা এ ধরনের গঠন শনাক্ত হওয়া প্রথম দিকের গ্যালাক্সিগুলোর একটি।

এই গ্যালাক্সিটির আকারগত শ্রেণিবিন্যাস রূপগত শ্রেণিবিন্যাস অনুযায়ী SAbc, যা নির্দেশ করে যে এটি একটি কেন্দ্রীয় বার–বিহীন (SA) সর্পিল গ্যালাক্সি এবং এর সর্পিল বাহু মাঝারি থেকে ঢিলেঢালা (bc)। দৃশ্যমান আলোতে বৃহৎ ও ধারাবাহিক সর্পিল গঠন তুলনামূলকভাবে কম দেখা যায়, তাই একে একটি *[[flocculent spiral galaxy|ফ্লকুলেন্ট গ্যালাক্সি]]* ধরা হয়। তবে নিকট-ইনফ্রারেড পর্যবেক্ষণে একটি সুষম, দ্বি-বাহু গঠন দেখা যায়। প্রতিটি বাহু গ্যালাক্সিটির চারদিকে প্রায় ১৫০° কোণে পেঁচিয়ে রয়েছে এবং কেন্দ্র থেকে প্রায়  পর্যন্ত বিস্তৃত।

এম৬৩ একটি দুর্বল সক্রিয় গ্যালাক্সি এবং এর কেন্দ্রে একটি LINER নিউক্লিয়াস রয়েছে—যার পূর্ণরূপ ‘low-ionization nuclear emission-line region’। এটি গ্যালাক্সির কেন্দ্রে একটি অস্পষ্ট উৎস হিসেবে দেখা যায়, যা বিস্তৃত নিঃসরণরেখা দ্বারা আচ্ছাদিত। এই নিঃসরণ অবস্থান কোণ ১১০° বরাবর প্রসারিত, উত্তর খগোলীয় মেরুর তুলনায়। একই দিক বরাবর নরম এক্স-রে ও হাইড্রোজেন (এইচ-আলফা) নিঃসরণ লক্ষ্য করা যায়। কেন্দ্রে একটি অতিভারী কৃষ্ণগহ্বর (SMBH) আছে কি না, তা নিশ্চিত নয়। যদি থাকে, তবে এর ভর আনুমানিক , অর্থাৎ সূর্যের ভরের প্রায় ৮৫০ মিলিয়ন গুণ।

২১ সেন্টিমিটার হাইড্রোজেন রেখায় করা রেডিও পর্যবেক্ষণে দেখা যায় যে এম৬৩–এর গ্যাসীয় চাকতি উজ্জ্বল আলোকীয় চাকতির অনেক বাইরে পর্যন্ত, প্রায়  ব্যাসার্ধে বিস্তৃত। এই গ্যাসীয় চাকতি সুষম হলেও স্পষ্টভাবে বাঁকানো (warped), যা প্রায়  ব্যাসার্ধ থেকে শুরু হয়। এই রূপটি নির্দেশ করে যে ডার্ক ম্যাটার হ্যালোটি অভ্যন্তরীণ অঞ্চলের তুলনায় কিছুটা সরে আছে। এই বাঁকনের সঠিক কারণ স্পষ্ট নয়, তবে অবস্থান কোণটি ছোট সহচর গ্যালাক্সি ইউজিসি ৮৩১৩–এর দিকে নির্দেশ করে।

উজ্জ্বলতা-দূরত্ব পদ্ধতির ভিত্তিতে এম৬৩–এর দূরত্ব  নির্ধারণ করা হয়েছে। লোকাল গ্রুপ–এর তুলনায় রেডিয়াল বেগ ব্যবহার করে প্রাপ্ত দূরত্বের মান । টালি–ফিশার সম্পর্ক–এর ভিত্তিতে দূরত্বের মান  পরিসরে পাওয়া যায়। রেড জায়ান্ট শাখার শীর্ষ পদ্ধতিতে দূরত্ব নির্ণীত হয়েছে । এম৬৩ হলো এম৫১ গোষ্ঠীর অংশ, যেখানে এম৫১ (হুইরপুল গ্যালাক্সি)–ও অন্তর্ভুক্ত।

## সুপারনোভা
এম৬৩–এ একটি সুপারনোভা পর্যবেক্ষণ করা হয়েছে: **** (টাইপIa, উজ্জ্বলতা ১১.৮) ১৯৭১ সালের ২৪ মে গ্লেন জলি আবিষ্কার করেন, এবং ২৯ মে রজার ক্লার্ক স্বতন্ত্রভাবে এটি আবিষ্কার করেন। এটি প্রায় ২৬ মে সর্বোচ্চ উজ্জ্বলতায় পৌঁছায়। যদিও এর বর্ণালী টাইপ I সুপারনোভার সঙ্গে সামঞ্জস্যপূর্ণ ছিল, তবু বর্ণালীগত আচরণ কিছুটা অস্বাভাবিক দেখা যায়।

## চিত্রশালা

File:Messier 63 GALEX WikiSky.jpg|অতিবেগুনি (UV) আলোতে GALEX উপগ্রহ দ্বারা তোলা এম৬৩–এর চিত্র। UV আলো প্রধানত তরুণ ও ভরযুক্ত তারকা থেকে উৎপন্ন হয়, তাই উজ্জ্বল অঞ্চলগুলো বর্তমান নক্ষত্র গঠনের এলাকা নির্দেশ করে। স্বত্ব NASA / WikiSky
File:M63 3.6 8.0 24 microns spitzer.png|ইনফ্রারেড আলোতে স্পিটজার স্পেস টেলিস্কোপ দ্বারা তোলা মেসিয়ার ৬৩। ইনফ্রারেড বিকিরণ সর্পিল বাহুর ধূলিকণাকে নির্দেশ করে, যা দৃশ্যমান আলোতে বিকিরণ করে না। কেন্দ্রের ঠিক বাইরে একটি ছোট ধূলিকণা বৃত্ত দেখা যায়।
File:M63 Sunflower Galaxy.png|ফ্রান্সে অপেশাদার জ্যোতির্বিদ অঁতোয়ান মিশেল কর্তৃক তোলা সূর্যমুখী গ্যালাক্সি এম৬৩


## আরও দেখুন
* মেসিয়ার বস্তুর তালিকা

## তথ্যসূত্র


## বহিঃসংযোগ

* 
* SEDS–এ সূর্যমুখী গ্যালাক্সি
* Constellation Guide–এ সূর্যমুখী গ্যালাক্সি (M63)